E Bro Italia 'veze BENNIGET ar vioù 'pad oferenn Pask. Da greiste' 'vezent lakaet 'kreiz an  daol ha staliet boued evit lein tro-dro. E Bro Iwerzhon abred deus ar mintin, 'veze debret vioù 'vit diskouez 'oa echu mare ar c'horaiz. Emgannioù gant vioù 'veze er familhoù e Bro C'Hres (Grèce).  E Bro Rusia, an dud 'eskemme kenetrezo vioù livet brav gant LIVIOU FLAMM (e ruz alies).  E Bro Pologn, 'kinnige an dud da Bask UR VI POAZH KALET d'an hini a zeue betek an ti. Rannet 'veze hemañ dre an hanter.  Pep hini 'zebre e damm. Toud an dud 'oar lar eo teuc'h ur vi poazh. Neuze veze evet  kalzig a vanneoù da heul. Fin an deiz, oa ket bepred plom ar boulom…  E-kreiz Breizh 'vat n'eo ket lonkañ banneoù 'vit lakaat vioù da ziskenn 'ra lod met debriñ vioù poazh 'benn lakaat ar banneoù da ziskenn... pa 'z eont eus an eil ti d'egile da glask mouezhioù 'raok ar votadegoù.